jkorsvik/nowiki_second_scrape_merged huggingface dataset:
Pleonomus

Pleonomus er en gruppe av biller som hører til familien smellere (Elateridae).


== Utseende ==
Middelsstore (15 - 20 millimeter), slanke og parallellsidige, fint hårete, blanke, brunlige smellere. Hannene har ofte kamformede antenner. Bakhjørnene på pronotum er ofte spisst tilbaketrukket. Det er stor forskjell mellom kjønnene - hannene er mindre og slankere med avlangt firkantet pronotum og lange, tynne antenner (nesten så lange som kroppen). Hunnene er større og bredere, antennene bare så lange som hode + pronotum, som er rundet.


== Utbredelse ==
Gruppen er utbredt i Sentral-Asia (Turkmenistan, Usbekistan, vestluge Kina).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien Aplastinae Stibick, 1979
Stammen Pleonomini Dolin, 1961
Slekten Pleonomus Ménétriés, 1859 - 10 arter
Pleonomus angusticollis Reitter, 1894
Pleonomus canaliculatus (Faldermann, 1835)
Pleonomus laticornis Reitter, 1900
Pleonomus makiharai Ôhira, 1972
Pleonomus tereticollis Ménétriés, 1849


== Eksterne lenker ==
(en) Pleonomus i Global Biodiversity Information Facility 
(en) Kategori:Pleonomus – bilder, video eller lyd på Wikimedia Commons 
Pleonomus – detaljert informasjon på Wikispecies 
Nettside om slekten
Bilde av Pleonomus laticornis
Malalcahuello ocaresi

Malalcahuello ocaresi er en bille som hører til familien smellere (Elateridae).


== Utseende ==
En middelsstor (hannene 11-13 millimeter, hunnene 15-16 millimeter), lang og slank, halvmatt svart smeller. Kroppen er nokså tynnhudet og myk. I motsetning til den beslektede slekten Campyloxenus mangler den lysorganer. Hannen er slankere enn hunnen med lengre antenner og smalere, mer firkantet pronotum. Pornotum er gulbrunt hos hannen, brunrødt hos hunnen. kledt med fine, lyse hår. Pronotums bakhjørner er langt, skrått tilbaketrukne. Dekkvingene har fine punktstriper.


== Levevis ==
De voksne billene er aktive fra desember til mars. Arten ble funnet ved trekronegassing (canopy fogging).


== Utbredelse ==
Arten er utbredt i det sørlige Chile.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien Campyloxeninae Costa, 1975
Malalcahuello ocaresi Arias-Bohart, 2015


== Kilder ==
Arias-Bohart, E.T. (2015). Malalcahuello ocaresi gen. & sp. n. (Elateridae, Campyloxeninae). ZooKeys 508: 1-13.


== Eksterne lenker ==
(en) Malalcahuello ocaresi i Global Biodiversity Information Facility 
Malalcahuello ocaresi – detaljert informasjon på Wikispecies
Rumhold

Rumhold (død 20. juni 941) var fra 922 til sin død den åttende katolske biskop av Münster.


== Liv og virke ==


=== Bakgrunn ===
Rumhold nedstammet sannsynligvis fra en opprinnelig frankisk familie. Den hadde av karolingerne blitt tildelt eiendommer i det erobrede Sachsen. Han tilhørte dermed den krets hvorfra senere skulle utgå herrene av Plessen og Haoldene. Denne gruppen var siden tidlig på 800-tallet ved svogerskapsforbindelser knyttet også til liudolfingerne. Rumold var sannsynligvis en slektning av sin forgjenger på bispestolen, biskop Nithard.Intet er kjent om Rumholds liv forut før han ble utnevnt til biskop.


=== Biskop ===
Umiddelbart etter at hans forgjenger hadde forlatt bispeembedet, ble han etterfulgt av Rumhold. Utnevnelsen kom takket være sin slektning Henrik I, hvis politikk han også da støttet opp om.I overleveringene berettes det om at det ved begynnelsen av hans episkopat var en stor komet å skue. Faktisk var det en slik komet å se, i 923, 925 eller i 928, ifølge astronomene. Fenomenet fant sted under en uvanlig streng vinter og en tid da landet ble herjet av ungarerne.Biskop Rumhold engasjerte seg for fred og for pleie av syke og fattige. Den strid som hadde pågått mellom hans forgjenger med domkapittelet i Münster og med stiftsadelen, klarte han å bilegge. Rumhold skjenket kapittelet en stor sum på 48 pund gull. Domherrene stiftet gullet slik at det betalte et årlig soningsmåltid, noe som kan belegges å ha pågått helt frem til 1400-tallet. Da ble stiftelsen omgjort til ren pengeytelse. 
Biskop Rumhold deltok i året 932 på den store synode i Erfurt. Her deltok også kong Henrik I. Men fra de senere år av kongens liv mangler det holdepunkter for at biskop Rumhold deltok ved slike foranstaltninger. Det skyldes muligens at det ikke er blitt funnet noen deltakerlister. Dermed er det også uklart om biskop Rumold deltok da Otto I ble valgt til konge. Det er også usikkert på om det var han som på kongens oppdrag bragte med seg relikvier fra Italia til Magdeburg.


== Litteratur ==
Wilhelm Kohl: Das Bistum Münster. Die Diözese 3. Berlin, New York, 2003 s. 51–56 (Germania Sacra NF 7,3)
Gerd Althoff: Adels- und Königsfamilien im Spiegel ihrer Memorialüberlieferung. Studien zum Totengedenken der Billunger und Ottonen. Wilhelm Fink, München 1984, s. 306 B 63
Die Bistümer der Kirchenprovinz Köln. Das Bistum Münster 7,1. Die Diözese (=Germania Sacra, Neue Folge 37,1), Walter de Gruyter, 1999, s. 75. (Digitalisert utgave, S. 75)
Ferula tingitana

Ferula tingitana er en flerårig urt i skjermplantefamilien.
Den blir opptil 150 cm høy. Bladene er tre til fem ganger finnete med en basal slire rundt stengelen. Småbladene er linjeformede med oppoverbøyd bladrand og opptil 10 mm lange. Bladene blir reduserte oppover stengelen. De gule blomsterskjermene har 8–16 stråler. Storsvøpblad mangler, og småsvøpbladene er lansettformede.
Ferula tingitana vokser på steinete grunn, i hekker og på fuktige steder. Den er utbredt i Marokko, Algerie, Tunisia, Libya, Gibraltar, Sør-Spania, de greske øyene øst i Egeerhavet, Tyrkia, Syria, Libanon og Israel. Det blir ofte feilaktig angitt at den vokser i Portugal.


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 161. ISBN 0-7136-7015-0. 
«Ferula tingitana». Flora Vascular. Besøkt 4. oktober 2019. 
R. Hand (2011). «Ferula tingitana». Apiaceae. – In: Euro+Med Plantbase - the information resource for Euro-Mediterranean plant diversity. Besøkt 4. oktober 2019. 


== Eksterne lenker ==
(en) Ferula tingitana i Global Biodiversity Information Facility 
(en) Ferula tingitana hos NCBI 
(en) Ferula tingitana hos The International Plant Names Index 
(en) Ferula tingitana hos Tropicos 
(en) Kategori:Ferula tingitana – bilder, video eller lyd på Wikimedia Commons 
Ferula tingitana – detaljert informasjon på Wikispecies
Laura Elvig

Laura Christine Theodora Elvig (født 10. august 1860 i Bergen, død 17. april 1935 i Oslo) var en norsk skuespillerinne.


== Familie ==
Laura Elvig var datter av skolelærer Ole Elvig og Karen Svendsen. Hun ble 18. januar 1881 gift med skuespiller Berent Johan Tunæs Johannessen (1859-1907). Deres datter Svanhild Johannessen ble gift med skuespilleren Hauk Aabel, og datteren Borghild Johannessen ble gift med skuespilleren Thoralf Klouman. Laura Elvig var dermed mormor til blant andre skuespillerne Per Aabel, Andreas Aabel, Wenche Klouman og pianisten Carsten Klouman.


== Liv og virke ==
Det er kjent at Laura Elvig opptrådte på teaterscenen i fødebyen Bergen i 1870-årene. Blant annet gestaltet hun rollen som Hilda Rummel i Samfundets Støtter i 1877 i Komediehuset. Ved syttiårsdagen i 1930 var hun overkontrollør ved Nationaltheatret.


== Roller i utvalg ==
Hilda Rummel i Samfundets Støtter av Henrik Ibsen (Komediehuset, Bergen, 1877)
Mariette i lystspillet Hønen og kyllingerne av Emile de Najac (1880)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 34. ISBN 8200056228. 


== Eksterne lenker ==
The Ibsen Stage Performance Database – besøkt 30. september 2019
Cathinka Ely

Abigael Cathrine «Cathinka» Ely (født 3. juni 1807 i Larvik, død 14. september 1869 i Christiania) var en norsk skuespillerinne.


== Familie ==
Cathinka Ely var datter av kjøpmann Ernst David Ely og Maria Hesselberg. Hun ble 7. desember 1827 gift med den innvandrede tyske litografen Gottlieb Louis Fehr (1800-1855).


== Liv og virke ==
Cathinka Ely var tilknyttet Strömbergs teater (forgjengeren til Christiania Theater) fra åpningsforestillingen 30. januar 1827.
Ely medvirket ved Strömbergs forestillinger i Drammen sommeren 1827, da Strömberg hadde leiet Det dramatiske selskaps teater der. Truppen ga i alt 15 forestillinger i Drammen, med repertoar hentet fra deres vårsesong i Christiania.Cathinka Ely fikk en svært kortvarig teaterkarriere, da hun trakk seg tilbake fra scenen allerede etter giftermålet i desember samme år.


== Roller i utvalg ==
Amantine i Uglspilstreger og et godt Hjerte av Patrat (Christiania, 1827)
Angelique i Den forstilte Taabelige (Landsbypoeten) (Christiania, 1827)
Grethe i Hvem ved, hvad det er godt for? av August Kotzebue (Christiania, 1827)
Thora i Folkefesten den 17. Mai av Henrik Anker Bjerregaard (Drammen, 1827)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 50. ISBN 8200056228. 
Jensson, Liv (1974). Teater i Drammen inntil 1840. Gyldendal. s. 62. ISBN 8205060770.
Elin Margrethe Wersland

Elin Margrethe Wersland (f. 1974) er en samisk barnebokforfatter. Hun har gitt ut to bøker med parallell tekst på nordsamisk og norsk.


== Bibliografi ==
Egeamera apokalypse (almmustus)
Joik i den gamle samiske religionen
Mátkereivve - 2. oassi
Paulusa luottaid mielde dálá Atenas
Skole-Petter Anna og Senter for halsbrekkende samiske leker
Skuvlla-Biehtára Ánne ja Bohkosahtti dáža sirkus = Skole-Petter Anna og Det lattervekkende norske sirkus
Skuvlla-Biehtára Ánne ja Sámi čeabetložžen stohkosiid guovddáš
Synnøves kamp er kronet med seier
Yoik in the old Sami religion


== Referanser ==
Brongniartia

Brongniartia er en slekt av biller som hører til familien smellere (Elateridae). Slekten omfatter bare én kjent art.


== Utseende ==
En middelsstor, avlang, svart smeller. Pronotum er svært kraftig punktert. Dekkvingene har regelmessige punktrader.


== Levevis ==
Larvene lever i jorda. Hannene flyr gjerne om natten og kommer til lys, hunnene er oftest ikke flygedyktige.


== Utbredelse ==
Arten er utbredt i det nordvestlige Nord-Afrika (Marokko til Libya).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien Cebrioninae Latreille, 1802
Slekten Brongniartia Leach, 1824
Brongniartia atra Leach, 1824


== Eksterne lenker ==
(en) Brongniartia i Global Biodiversity Information Facility
Den polske gullalder

Den polske gullalder eller Det gyldne hundreår (Zloty Wiek) pågikk på 1500-tallet og sammenfaller med den polske stormaktstiden fra sent 1300-tall til midten av 1600-tallet. Perioden kan sies å være høydepunktet i den polske stormaktstiden. 
I denne «gullalder» vokste Polen på den økonomiske, politiske, militære og kulturelle arena og var et kulturelt drivhus for Sentral- og Øst-Europa: Særlig Russland tok til seg og imiterte de polske fremskritt innen arkitektur og urbanisering. Sverige ble påvirket av polsk musikk (Gustav Vasa hadde polske hoffmusikere) og danser, (poloneser, polkaer og masurkaer); dette smittet også over til Norge. Polen var et av Europas største, folkerikeste og mest velstående land takket være personalunionen med storfyrstedømmet Litauen som i 1569 ble omgjort til en realunion, noe som skapte Det polsk-litauiske samvelde. 
Ved det polske hoff oppholdt det seg vitenskapsmenn, poeter og kunstnere og kokker fra Italia og Frankrike, noe som var med på å prege den polske kultur. I Gdańsk ble det for eksempel bygd opp et Shakespeare-teater som årlig fikk besøk av gjestespillende skuespillertropper fra London. Også polske forfattere, for eksempel Mikołaj Rej og Jan Kochanowski - som nå forlot latinen til fordel dor det polske språk - nådde tidligere uante litterære høyder og utviklet det polske språk. 
En av de mest kjente innenlandske polske vitenskapsmennene på denne tid kanniken Mikolaj Kopernik (Nikolaus Kopernikus). Perioden ble kjennetegnet av en stor toleranse og generøsitet mot annerledes tenkende som var nærmest unik i det samtidige Europa som ble revet opp av religionskriger, forfølgelser og konflikter. Mange jødiske, armenske, muslimske og protestantiske flyktninger som ble forfulgte eller diskriminerte i omkringliggende stater fikk et fristed i det tolerante Polen.
Den polske krones økonomiske forvaltning av statens innkomster på 1500-tallet ble imidlertid vanskeliggjort av den mektige adelen som beskar kongenes makt og ble i det nærmeste helt fri fra skattebetalinger. Dette i kombinasjon med innenrikspolitiske kriser og militære konflikter med ytre fiender som i prinsipp uavbrutt skulle pågå i hele 1600-tallet svekket både den polske økonomi og kulturen. Det polsk-litauiske samvelde ble svekket gradvis gjennom hele 1600- og 1700-tallsperioden til den milde grad at riket opphørte å eksistere i og med at det ble delt mellom nabolandene, det vil si mellom Østerrike, Preussen og Russland.


== Kilder ==
 Denne artikkelen er helt eller delvis basert på materiale fra Polen i Nordisk familjebok, utgitt mellom 1904 og 1926 – i dag offentlig eiendom.
Dumerilia

Dumerilia er en slekt av biller som hører til familien smellere (Elateridae). Slekten omfatter bare én kjent art.


== Utseende ==
Middelsstore, avlange smeller. Hodet et svart, pronotum og dekkvinger rødlige. Antennene er utvidet fra det tredje leddet. Undersiden er svart med blålig glans.


== Levevis ==
Larvene lever i jorda. Hannene flyr gjerne om natten og kommer til lys, hunnene er oftest ikke flygedyktige.


== Utbredelse ==
Artene er utbredt i det sørlige Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien Cebrioninae Latreille, 1802
Slekten Dumerilia Leach, 1824
Dumerilia fuscus (Fabricius, 1792)
Dumerilia pulchra Leach, 1824


== Eksterne lenker ==
(en) Jungia – oversikt og omtale av artene i WORMS-databasen 
(en) Jungia i Global Biodiversity Information Facility 
(en) Jungia hos NCBI 
(en) Jungia hos The International Plant Names Index 
(en) Kategori:Jungia – bilder, video eller lyd på Wikimedia Commons 
Jungia (Asteraceae) – detaljert informasjon på Wikispecies
Carpinus cordata

Carpinus cordata er et løvfellende tre som vokser i Øst-Asia.
Det blir opptil 18 m høyt. Barken er grå eller svartgrå og furete. Skuddene er brune eller gulbrune, glatte eller sparsomt hårete, men kan være sterkt hårete til å begynne med.
Bladstilken er 1,5–2 cm lang og kan være glatt eller hårete. Bladene er 8–15 cm lange, 4–5 cm brede, avlangt eggformede og tilspissede med 15–20 par nerver. Oversiden er sparsomt hårete eller glatt, og undersiden er sparsomt til tett håret langs midten og sidenervene. Bladranden er dobbelttannet, og bladgrunnen er asymmetrisk hjerteformet. 
Hannraklene er 2,5–5 cm lange. Hunnraklene er 5–12 cm lange og 4–4,5 cm brede. De har innbøyde svøpblad som er 1,5–2,5 cm lange, 1–1,3 cm brede og tannede. Blomstringen er i mai–juni, og frukten er moden i juli–august.
Carpinus cordata deles i tre varieteter som adskiller seg i graden av behåring:

var. cordata – Japan, Korea, Russland (Primorskij kraj), nordlige Kina (sørøstlige Gansu, Hebei, Liaoning, Shaanxi, Kunyu-fjellene i Shandong, Shanxi)
var. chinensis – sentrale Kina (Anhui, sørøstlige Gansu, Guizhou, Hubei, Hunan, Jiangsu, Jiangxi, Taibai-fjellet i sørvestlige Shaanxi, Sichuan, Zhejiang)
var. mollis – nordlige Kina (Gansu, sørlige Ningxia, Hua Shan i Shaanxi)


== Litteratur ==
«Carpinus cordata». Flora of China. Besøkt 30. september 2019. 
«Carpinus cordata». Trees and Shrubs Online. Besøkt 30. september 2019. 
«Carpinus cordata». Missouri Botanical Garden. Besøkt 30. september 2019. 


== Eksterne lenker ==

(en) Carpinus cordata i Encyclopedia of Life 
(en) Carpinus cordata i Global Biodiversity Information Facility 
(en) Carpinus cordata hos NCBI 
(en) Carpinus cordata hos The International Plant Names Index 
(en) Carpinus cordata hos Tropicos 
(en) Kategori:Carpinus cordata – bilder, video eller lyd på Wikimedia Commons 
Carpinus cordata – detaljert informasjon på Wikispecies
Anisomerus

Anisomerus er en slekt av biller som hører til familien smellere (Elateridae).


== Utseende ==
Middelsstore til nokså store (ca. 15 - 30 millimeter), avlange, brunlige smellere med sagtakkede antenner. Kroppen er nokså tett kledt med korte hår.


== Utbredelse ==
Gruppen er utbredt i det sørlige og østlige Afrika (fra Kenya til Sør-Afrika).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien Eudicronychinae Girard, 1971 
Slekten Anisomerus Schwarz, 1897
Anisomerus bipectinatus (Schwarz, 1896)
Anisomerus cruentipennis (Candéze, 1863)
Anisomerus franciscae Girard, 1971
Anisomerus hacquardi Candèze
Anisomerus lamellicornis Fairmaire, 1888
Anisomerus mirei Girard, 1986
Anisomerus prosternalis (Schwarz, 1906)
Anisomerus riesei Girard, 2017
Anisomerus senegalensis Laporte
Anisomerus seydeli Girard, 1986
Anisomerus sylvestris Girard, 1971
Anisomerus transvaalensis Girard, 2017
Anisomerus uelensis Girard, 1986


== Referanser ==


== Eksterne lenker ==
(en) Anisomerus i Encyclopedia of Life 
(en) Anisomerus i Global Biodiversity Information Facility 
(en) Anisomerus hos NCBI 
Tree of life - Eudicronychinae
Bilde av Anisomerus hacquardi
Ragnhild Engebretsen

Ragnhild Wilkens Engebretsen (født 21. november 1890 i Fredrikshald, død 10. desember 1963) var en norsk skuespillerinne.


== Familie ==
Ragnhild Wilkens Engebretsen var datter av hotelleier Waldemar Leopold Engebretsen og Julie Wilkens. Hun ble 7. mai 1913 gift i København med forfatteren Rolf Hiorth-Schøyen (1887-1932).


== Liv og virke ==
Ragnhild Engebretsen var ansatt ved Fahlstrøms Theater de siste årene dette var i drift. Hun medvirket ved teatrets avskjedsforestilling 30. august 1911, der hun gestaltet rollen som frøken Rummel i Henrik Ibsens Samfundets Støtter.


== Roller i utvalg ==
frøken Rummel i Samfundets Støtter av Henrik Ibsen (Fahlstrøms Theater, 1911)
Mariette i Den kyske Susanne (Centralteatret, 1911)
Emilie i vaudevillemonologen Emilies Hjertebanken av Johan Ludvig Heiberg (Bygdøy sjøbad, 1912)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 50. ISBN 8200056228.
Tomás Milián

Tomás Quintín Rodríguez Milián (født 3. mars 1933 i Havanna, Cuba, død 22. mars 2017 i Miami, Florida) var en kubansk-født skuespiller og sanger som i dag er mest kjent for action- og western-filmene han spilte i Europa i 1960- og 1970-årene.
Milián ble født på Cuba, men fikk senere amerikansk, og så italiensk statsborgerskap.


== Filmer i utvalg ==

1959 : Den ville natten
1960 : Il bell'Antonio
1961 : Det uforutsette
1962 : Boccaccio '70
1965 : Le soldatesse
1965 : Han skapte en verden
1967 : Mannen med de sorte støvler
1967 : Faccia a faccia
1968 : Mestertyven
1968 : Mannen med kasteknivene
1968 : Banditter i Milano
1969 : I Cannibali
1969 : Beatrice Cenci
1971 : The Last Movie
1972 : Tøff type
1972 : Don't Torture a Duckling
1972 : Full rulle i ville vesten
1973 : Il consigliori
1973 : Vestens sprøeste par
1974 : Squadra volante
1974 : Il bianco il giallo il nero
1975 : Siste vogn fra Salt City
1975 : One Just Man
1975 : Twist
1976 : The Tough Ones/Roma a mano armata
1976 : Sex med et smil
1976 : Spaningspatruljen
1976 : Twist
1978 : Blodsbrødre
1979 : La Luna
1979 : Iskald makt
1979 : Gutta som solgte Amerika
1982 : Identifikasjon av en kvinne
1983 : Tyver og kjeltringer
1985 : King David
1985 : Salomè
1988 : Mamma er ikke død
1990 : Revenge – hevnens pris
1991 : J.F.K. – saken fortsetter
1997 : Kjærlighet ved andre blikk
1997 : Amistad
1999 : The Yards
2000 : Traffic
2005 : The Lost City


== Referanser ==


== Eksterne lenker ==
(en) Tomás Milián på Internet Movie Database 
(sv) Tomás Milián i Svensk Filmdatabas 
(da) Tomás Milián på Filmdatabasen 
(da) Tomás Milián på Scope 
(fr) Tomás Milián på Allociné 
(en) Tomás Milián på AllMovie 
(en) Tomás Milián hos The Movie Database
Anna Erichsen

Anna Mathilde Emilie Erichsen (født Rasmussen 10. mai 1874 i Skien, død 1937 i København) var en norsk sangerinne.


== Familie ==
Anna Erichsen var datter av konditor Søren Rensbek Rasmussen og Elisabeth Abildgård Anisdal og søster av billedhugger Wilhelm Rasmussen. Hun ble i 1904 gift med journalist og forfatter Olaf Wilhelm Erichsen (1870-1946), som skrev under psevdonymet Kaptein Munk.  Ekteskapet ble oppløst.


== Liv og virke ==
Før Anna Erichsen etablerte seg som sangerinne i Kristiania hadde hun studert ved Græbes Institut i København. Hennes scenedebut fant sted på Eldorado i Kristiania, da hun 9. desember 1892 opptrådte i rollen som Margretha i Papas Strømper.Anna Erichsen var gjennomgangsfigur i Hans Wiers-Jenssens revy Tutti-Frutti på Eldorado. Revyen ble spilt 101 ganger fra 1. januar 1893, og var Norges første virkelige revysuksess.
Eldorado fikk sin fortsettelse i Fahlstrøms Theater, hvor Erichsen var engasjert i flere sesonger. Her gestaltet hun blant annet rollene som Madame Müller Schultz i Hun skal debutere, Marie i Reisen til Kina og tittelrollen i Offenbachs berømte operette Den skjønne Helena i 1903.Fra 1914 var Erichsen bosatt i København.


== Roller i utvalg ==
Margretha i Papas Strømper (Eldorado Theater, 1892)
Cherubin i Figaros Bryllup av Mozart (Eldorado Theater, 1900)
Madame Müller Schultz i Hun skal debutere av Bayard & Théaulon (Fahlstrøms Theater, 1903)
Marie i Reisen til Kina av Labiche & Lartigue (Fahlstrøms Theater, 1903)
Den skjønne Helena i operetten Den skjønne Helena av Jacques Offenbach (Fahlstrøms Theater, 1903)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 50. ISBN 8200056228.
VM i friidrett 2019 – 200 meter kvinner

Øvelsen 200 meter kvinner i VM i friidrett 2019 blir avholdt på Khalifa International Stadium i Doha, Qatar 


== Resultater ==
Note:

Q = Kvalifisert for neste runde på plassering
q = Kvalifisert for neste runde på tid
NR = Nasjonal rekord
PB = Personlig rekord
SB = Personlig årsbeste
DSQ = Diskvalifisert
DNS = Stilte ikke til start


=== Forsøksheat ===
Kvalifisering: De tre første i hvert heat (Q) og de seks raskeste ellers (q) gikk videre til semifinale.


=== Semifinale ===
De to første i hver semifinale (Q) og de to raskeste ellers (q) gikk videre til finalen.


=== Finale ===


== Referanser ==


== Eksterne lenker ==
Offisiell resultatliste forsøksheat
Offisiell resultatliste semifinaler
Offisiell resultatliste Finale